**Súdržnosť textu**

* **súdržnosť** – stav, v ktorom niečo alebo niekto drží pohromade, tiež jednota, celistvosť, ucelenosť.
* **text** - (z lat. texere - tkať, stavať; textum - utkané) je ustálený jazykový prejav je výsledkom rečovej činnosti, t. j. jazykový útvar, ktorý vznikol konkrétnou realizáciou jazykového systému.
* **Text** **nie je len súbor alebo súhrn viet**. Text **vzniká** vtedy, **keď sú vety zviazané rozličnými prostriedkami vytvárajúcimi súdržnosť** (celistvosť) textu.
* medzi **najsúdržnejšie texty** patria práve **náučné texty**
* **menší stupeň súdržnosti** má napr. **opis** (v opise môžeme vymeniť jednotlivé časti bez narušenia obsahu)
* **súdržnosť textov** tvorí **chronológia, logika, kompozícia**

**Súdržnosť textu zabezpečuje vetosled a konektory.**

**Prostriedky súdržnosti textu (konektory) sú:**

1. **obsahové – téma textu a významové vzťahy medzi vetami (napr. príčinné, dôsledkové, časové, miestne)**
2. **jazykové – zámená, doslovné opakovanie, synonymické opakovanie, zhoda pri prídavných menách a slovesách, spojky, častice.**
3. **mimojazykové – mimika a gestikulácia (pri hovorenom texte), pohyby tela, ukázanie prstom na niekoho (niečo), odkaz na predchádzajúcu situáciu**

**Obsahové konektory**

1. **téma – prítomná v celom texte,**
2. **kompozičné celky – úvod, jadro, záver**
3. **časová línia – napr. v rozprávaní (od najstarších udalostí k najnovším)**
4. **postupnosť krokov – od najjednoduchších k zložitejším,**
5. **opakovanie motívu**

**Jazykové konektory**

1. **zámená – ak v texte spomenieme nejaké slovo, ďalej ho už spomínať nemusíme. Stačí, ak namiesto neho použijeme zámeno, napr. Spoznal som *Hanku*. Všetko mi na *nej* prekážalo.**
2. **gramatická zhoda medzi podmetom a zhodným prívlastkom – krásny Fero, múdry človek, silný Vlado, ...**
3. **väzba slovesa s podstatným menom v istom páde – napr. Nárečie patrí do národného jazyka.**
4. **synonymá – múdry, racionálny, rozumný, inteligentný, logický, rozvážny, ...**

**e) antonymá – napr. milý – drzý, skromný – namyslený, ...**

1. **opakovanie slov, pojmov**
2. **spojky** (spájajú slová alebo vety)
3. **častice** (vyjadrujú postoj k vete).
4. **poradie viet v texte**

**h) nevyjadrený podmet – napr. Stratila sa. (ona), Poznáme sa? (my**

**Mimojazykové konektory**

1. **mimika a gestikulácia**
2. **pohyby tela, ukázanie prstom na niekoho (niečo; o koho / čo ide)**
3. **odkaz na predchádzajúcu situáciu, napr. Nedávno si mi povedala, že ...**

**Vetosled**

* **vety v súvetnej konštrukcii majú svoje miesto a poradie**
  + **v podraďovacom súvetí je zvyčajne na začiatku hlavná veta a po nej vedľajšia (Mama varila jedlo, ktoré máme všetci radi. ≠ Ktoré máme všetci radi, mama varila jedlo.)**
  + **poradie rovnocenných viet v zlučovacom priraďovacom súvetí je zameniteľné (Mama varila a otec čítal noviny. = Otec čítal noviny a mama varila.)**
  + **poradie vedľajšia veta – hlavná veta sa využíva aj ako prostriedok na vyjadrenie emócií (Aby ma trápil, preto to robí!)**